Shehu Shagari ɗan siyasan Nijeriya ne. (An haife shi a ranar 25 ga watan Fabrairu shekara ta alif 1925) a garin Shagari, Arewacin Najeriya (a yau jihar Sokoto), Ya rasu ne a ranar 28 ga watan Disamban shekara ta 2018 bayan jinya da gajeruwar rashin lafiya da yayi a wani asibiti a Abuja, ya rasu yana da shekara 93 Dahaihuwa. Shehu Shagari ya zama shugaban kasar Nijeriya a watan Oktoban shekarar ta alif 1979, yayi mulki har zuwa Disamban shekara ta alif 1983, wanda sojoji suka kwace mulki a hunnunsa, a jagorancin Muhammadu Buhari. Shagari shine shugaban Nijeriya da ya hau mulki ta sanadiyar zabe na farko. Olusegun Obasanjo ne ya bayar da mulkin zuwa ga farar hula, a dalilin haka da matsi da mulkin sojoji ke fuskanta, ga rashin yin katabus, ganin hakan ne dai yasa Obasanjon ya bayar da mulkin amma ba'a kai ko’ina ba sai sojojin suka sake dawowa suka kwace mulki daga hannun farar hula, inda suka zargi mulkinsa da cin hanci da rashawa, hakane ne dai ya kai ga Muhammadu Buhari ga zama shugaban Ƙasa a wanchan lokacin.